pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ บรรยายหลักสูตร “การป้องกันราชอาณาจักร (วปอ.)” เรื่องแนวโน้มสภาพปัญหาที่เกี่ยวข้องกับการบริหารข้อมูลข่าวสาร อันมีผลกระทบต่อความมั่งคงแห่งชาติ
วันศุกร์ที่ 8 กุมภาพันธ์ 2562
ปลัดกระทรวงดิจิทัลฯ บรรยายหลักสูตร “การป้องกันราชอาณาจักร (วปอ.)” เรื่องแนวโน้มสภาพปัญหาที่เกี่ยวข้องกับการบริหารข้อมูลข่าวสาร อันมีผลกระทบต่อความมั่งคงแห่งชาติ
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยายหลักสูตร “การป้องกันราชอาณาจักร (วปอ.)” ภายใต้หัวข้อ “สภาวะแวดล้อมภายในประเทศด้านการบริหารจัดการข้อมูลข่าวสาร” โดยมี นางปิยนุช วุฒิสอน เลขาธิการคณะกรรมการดิจิทัลเพื่อเศรษฐกิจและสังคมแห่งชาติ และนายภุชพงค์ โนดไธสง ผู้อํานวยการสํานักงานสถิติแห่งชาติ ร่วมรับฟังการบรรยาย พร้อมด้วยนักศึกษาหลักสูตร วปอ.รุ่นที่ 61 จํานวน 284 คน ซึ่งรวมนักศึกษาจากต่างประเทศ จํานวน 9 คน ได้แก่ ประเทศกัมพูชา จีน อินเดีย อินโดนีเซีย ลาว มาเลเซีย ปากีสถาน และเมียนมาร์ ร่วมรับฟังการบรรยายในครั้งนี้ ณ ห้องประชุม พิบูลสงคราม วปอ. ถ.วิภาวดีรังสิต เมื่อวันที่ 6 กุมภาพันธ์ 2562
สําหรับการบรรยายในครั้งนี้ เพื่อให้นักศึกษาทราบถึงสถาวะแวดล้อมภายในประเทศด้านการจัดการข้อมูลข่าวสาร ในปัจจุบันและแนวโน้มในอนาคต รวมถึงสภาวะกําลังอํานาจแห่งชาติที่มีผลต่อการพัฒนานโยบายความมั่นคงแห่งชาติ แนวโน้มสภาพปัญหาที่เกี่ยวข้องกับการบริหารข้อมูลข่าวสาร อันมีผลกระทบต่อความมั่งคงแห่งชาติ อีกทั้งเพื่อทราบกรอบแนวคิดการพัฒนาประเทศสู่ไทยแลนด์ 4.0 ในการเป็นรากฐานพัฒนาประเทศระยะยาว
***********************
รัฐบาลไทย-ข่าวทำเนียบรัฐบาล-ทหาร ระดมกำลังพลและเครื่องมือช่าง รุกเข้าช่วยเหลือประชาชน จาก “พายุโพดุล”
วันจันทร์ที่ 2 กันยายน 2562
ทหาร ระดมกําลังพลและเครื่องมือช่าง รุกเข้าช่วยเหลือประชาชน จาก “พายุโพดุล”
เมื่อ 31 ส.ค. 62 พล.อ.ประยุทธ์ จันทร์โอชา นรม. และ รมว.กห. ได้สั่งการให้ทุกเหล่าทัพ เสริมกําลังพลและเครื่องมือช่างจากหน่วยทหารในพื้นที่ เร่งเข้าไปสนับสนุนการทํางานของศูนย์ป้องกันและบรรเทาสาธารณภัย
และอาสาสมัครจิตอาสาในทุกพื้นที่จังหวัดและอําเภอ ที่ได้รับผลกระทบจาก “พายุโพดุล” พร้อมทั้งให้ประเมินและติดตามสถานการณ์อย่างใกล้ชิด เพื่อเข้าไปช่วยเหลือประชาชนให้ทันเวลาและทั่วถึงในทุกพื้นที่ ขณะเดียวกันให้ใช้โอกาส นี้ สํารวจพื้นที่ภัยแล้งเดิมและพิจารณาจัดทําพื้นที่กักเก็บน้ําผิวดิน โดยให้ระบายน้ําเข้าพื้นที่รองรับน้ําดังกล่าวในคราวเดียวกัน เพื่อรองรับการขาดแคลนน้ําอุปโภคและบริโภคในพื้นที่ภัยแล้งที่จะมาถึง
สําหรับภาพรวม ขณะนี้ กองทัพ โดยกําลังทางบกในทุกพื้นที่ ได้นํากําลังทหารและเครื่องมือช่าง เร่งเข้าไปช่วยเหลือประชาชน ทั้งการขนย้ายสิ่งของขึ้นที่สูง การนําประชาชน โดยเฉพาะเด็ก สตรีและคนชรา ออกมายังพื้นที่ปลอดภัย โดยจัดตั้งเป็นศูนย์พักพิงชั่วคราว เพื่อดูแลด้านอาหาร น้ําและทางการแพทย์ ขณะเดียวกัน ประชาชนที่ยังคงอยู่ในพื้นที่ ได้จัดชุดทหารพร้อมแพทย์สนาม นําเรือท้องแบนเข้าช่วยเหลือ แจกจ่ายถุงยังชีพและการช่วยเหลือทางการแพทย์เบื้องต้น
นอกจากนั้น ได้นํากําลังพลและเครื่องจักร สนับสนุนจัดสร้างแนวป้องกันน้ํา เพื่อมิให้พื้นที่เขตเมืองและชุมชนได้รับความเสียหายมาก พร้อมทั้งได้ใช้เครื่องจักรและเครื่องสูบน้ํา เปิดทางระบายน้ํา จากพื้นที่การเกษตรและพื้นที่ท่วมขัง ลงสู่แม่น้ําสายหลัก เพื่อลดความเสียหายเป็นพื้นที่ นอกจากนั้นได้ใช้ทหารและเครื่องมือช่าง เปิดเส้นทางสัญจรที่มีดินโคนถล่มและต้นไม้กีดขวาง พร้อมทั้งนําชุดสะพานทางทหาร เข้าติดตั้งทดแทนสะพาน ที่ถูกตัดขาดชั่วคราว ควบคู่กับ การนําเรือท้องแบนและยานยนต์ล้อสูง ช่วยอํานวยความสะดวกการสัญจรของประชาชน
สําหรับกําลังทางอากาศและกําลังทางน้ํา ได้เตรียมกําลังพลและอากาศยาน พร้อมสนับสนุนการขนย้ายคน สิ่งของบรรเทาทุกข์และถุงยังชีพเข้าพื้นที่ พร้อมทั้งได้จัดเรือและอากาศยาน ออกลาดตระเวน ดูแลช่วยเหลือ ชาวประมงและนักท่องเที่ยวที่ติดอยู่ตามเกาะแก่ง เพื่อนําเข้าฝั่งอย่างปลอดภัย ทั้งนี้ ทุกเหล่าทัพ ยังคงประสานการทํางานร่วมกันกับทุกภาคส่วนราชการในพื้นที่อย่างใกล้ชิด และมีความพร้อมเข้าช่วยเหลือเคียงข้างประชาชน จนกว่าสถานการณ์จะกลับสู่ภาวะปกติ
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการอบรม TCTP ครั้งที่ 2 ภายใต้กรอบความร่วมมือทางวิชาการไทย – ญี่ปุ่น ต่อยอดมาตรการทางเลือกแทนการจำคุกในกลุ่มประเทศ CLMV
วันอังคารที่ 9 มกราคม 2561
ปลัดกระทรวงยุติธรรม เปิดการอบรม TCTP ครั้งที่ 2 ภายใต้กรอบความร่วมมือทางวิชาการไทย – ญี่ปุ่น ต่อยอดมาตรการทางเลือกแทนการจําคุกในกลุ่มประเทศ CLMV
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการอบรมหลักสูตร The 2nd Phase of Third Country Training Programme for Development of Effective Community-based Treatment of Offenders in the CLMV Countries
ในวันอังคาร ที่ 9 มกราคม 2561 เวลา 09.00 น.
ณ ห้องอบรม 1 วิทยาลัยกิจการยุติธรรม สํานักงานกิจการยุติธรรม อาคารรัฐประศาสนภักดี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการอบรมหลักสูตร The 2nd Phase of Third Country Training Programme for
Development of Effective Community-based Treatment of Offenders in the CLMV Countries
ซึ่งจัดโดยกรมคุมประพฤติ ร่วมกับกรมความร่วมมือระหว่างประเทศ และองค์กร JICA (ประเทศญี่ปุ่น)
ภายใต้กรอบความร่วมมือทางวิชาการไทย - ญี่ปุ่น ระหว่างวันที่ 9 – 19 มกราคม 2561
โดยมีนายประสาร มหาลี้ตระกูล อธิบดีกรมคุมประพฤติ กล่าวต้อนรับผู้แทนจากกรมความร่วมมือระหว่างประเทศ
ผู้เชี่ยวชาญจากสถาบัน UNAFEI และผู้เข้าอบรมจากกลุ่มประเทศกัมพูชา ลาว เมียนมา และเวียดนาม
พร้อมปาฐกถาพิเศษ เรื่อง“การสร้างความเข้าใจแก่ประชาชนเกี่ยวกับการใช้มาตรการแบบไม่ควบคุมตัว
ในการสร้างความปลอดภัยแก่สังคม” เพื่อให้กลุ่มประเทศ CLMV (กัมพูชา, ลาว, เมียนมา และเวียดนาม)
ได้มีความรู้เกี่ยวกับการจัดทํานโยบาย ยุทธศาสตร์ และแผนดําเนินการใช้มาตรการทางเลือกแทนการจําคุก
ที่สอดคล้องตามบริบทของแต่ละประเทศ รวมถึงการแสวงหาทรัพยากรที่จําเป็น
เพื่อสนับสนุนการดําเนินการดังกล่าว และเน้นย้ําถึงข้อเท็จจริงว่า “อาชญากรรมไม่มีพรมแดน”
อันจะเป็นการต่อยอดและเกิดความร่วมมือในด้านการพัฒนาระบบการยุติธรรมทางอาญาในระดับ
ระหว่างประเทศ เพื่อนําไปสู่การพัฒนาให้มีระบบงานที่ชัดเจนและเป็นรูปธรรมได้ในอนาคต
ปลัดกระทรวงยุติธรรม กล่าวตอนหนึ่งในปาฐกถาพิเศษ ว่ากรมคุมประพฤติมีนโยบายและมาตรการ
ที่หลากหลายเพื่อไม่ให้ผู้กระทําผิดหวนกลับไปทําผิดซ้ํา ด้วยการพัฒนาระบบการวิเคราะห์ข้อมูลผู้กระทําผิด
ทั้งด้านข้อมูลส่วนตัว ครอบครัว ทัศนคติ รวมถึงความประพฤติ มาบูรณาการกับความรู้ทางด้านจิตวิทยา
เพื่อศึกษาวิจัย ค้นหาสาเหตุหลักในการกระทําความผิดซ้ําและจัดระดับความเสี่ยงของผู้กระทําผิด
โดยข้อมูลทางสถิติพบว่า มีผู้กลับไปกระทําความผิดซ้ําน้อยมาก ต่างจากผู้ที่กระทําผิดที่ถูกคุมขังในเรือนจํา
ที่มีการกระทําผิดซ้ําภายใน 3 ปี หลังจากได้รับการปล่อยตัว ซึ่งเป็นสิ่งที่แสดงให้เห็นว่า
การใช้มาตรการคุมประพฤติแบบไม่ควบคุมตัว ช่วยลดอัตราการกระทําความผิดซ้ํา และยังเปิดโอกาส
ให้ผู้กระทําความผิดกลับมาใช้ชีวิตในสังคมได้อย่างปกติสุขอีกด้วย
รัฐบาลไทย-ข่าวทำเนียบรัฐบาล-คำกล่าวน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 5 ธันวาคม 2562
คํากล่าวน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
คํากล่าวน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ มณฑลพิธีท้องสนามหลวง วันพฤหัสบดีที่ ๕ ธันวาคม พุทธศักราช ๒๕๖๒
เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ในวันนี้ ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทยทุกหมู่เหล่า ที่ได้มาชุมนุมกันอย่างพร้อมเพรียง ณ ที่แห่งนี้ ต่างน้อมจิตตั้งมั่นเพื่อร่วมกันแสดงออกถึงความจงรักภักดีและน้อมรําลึกถึงพระมหากรุณาธิคุณอันหาสุดมิได้
ตลอดระยะเวลา ๗๐ ปี ที่ทรงครองสิริราชสมบัติเป็นพระมหากษัตริย์พระองค์ที่ ๙ แห่งพระบรมราชจักรีวงศ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองอาณาประชาราษฎร์ใต้ร่มพระบารมีทั่วราชอาณาจักรด้วยทศพิธราชธรรม พระราชกรณียกิจนานัปการที่ทรงทุ่มเทกําลังพระวรกายและพระสติปัญญาเพื่อดับทุกข์ร้อนแก่ปวงพสกนิกรและก่อให้เกิดคุณอเนกอนันต์แก่ประเทศชาติ พระมหากรุณาธิคุณและพระเมตตาอันเปี่ยมล้นในพระราชหฤทัยประจักษ์แจ้งและประทับอยู่ในใจปวงประชา นับเป็นบุญของปวงข้าพระพุทธเจ้าที่ได้มีชีวิตอยู่อย่างผาสุกร่มเย็นบนผืนแผ่นดินไทย ภายใต้ร่มพระบารมีของพระมหากษัตริย์ผู้ทรงพระคุณอันประเสริฐ
ด้วยสํานึกในพระมหากรุณาธิคุณที่ทรงมีต่อเหล่าปวงชนชาวไทย ปวงข้าพระพุทธเจ้าขอสืบสานพระราชปณิธานด้วยความจงรักภักดี จะยึดมั่นในคุณธรรมจริยธรรม รักษาชาติบ้านเมือง และสร้างสรรค์คุณประโยชน์แก่ประเทศชาติและประชาชนตลอดไป
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่ซ่อม สร้าง ฟื้นฟู ทำทันที ช่วยเหลือผู้ประสบอุทกภัยหลังน้ำลดในจังหวัดร้อยเอ็ด
วันจันทร์ที่ 7 ตุลาคม 2562
ก.อุตสาหกรรม ลงพื้นที่ซ่อม สร้าง ฟื้นฟู ทําทันที ช่วยเหลือผู้ประสบอุทกภัยหลังน้ําลดในจังหวัดร้อยเอ็ด
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม  เปิดคลินิกอุตสาหกรรมเคลื่อนที่ในพื้นที่ช่วยเหลือผู้ประสบอุทกภัยหลังน้ําลดในจังหวัดร้อยเอ็ด
จังหวัดร้อยเอ็ด : วันนี้ (7 ตุลาคม 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม พร้อมด้วยนายเอกภัทร วังสุวรรณ ผู้ตรวจราชการกระทรวงอุตสาหกรรม นําคณะผู้บริหารและเจ้าหน้าที่กระทรวงอุตสาหกรรมพร้อมหน่วยงานพันธมิตร อาทิ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) บริษัท ปตท. จํากัด (มหาชน) บริษัท ซีพีแรม จํากัด สํานักงานคณะกรรมการการอาชีวศึกษา ฯลฯ เปิดคลินิกอุตสาหกรรมเคลื่อนที่ในพื้นที่ช่วยเหลือผู้ประสบอุทกภัยหลังน้ําลดในจังหวัดร้อยเอ็ด โดยมีนางลักษมี รุจิระมานนท์ อุตสาหกรรมจังหวัดร้อยเอ็ด ข้าราชการ และเจ้าหน้าที่ ร่วมกิจกรรม ณ ลานสาเกตุ ตําบลในเมือง อําเภอเมือง จังหวัดร้อยเอ็ด
โดยกิจกรรมในวันนี้ประกอบด้วยการเปิดคลินิกให้คําปรึกษาแนะนําด้านการเงินเพื่อบรรเทาและฟื้นฟูเงินกู้ดอกเบี้ยต่ํา บริการตรวจเช็คสภาพรถและเปลี่ยนถ่ายน้ํามันเครื่องทั้งรถยนต์ รถจักรยานยนต์ บริการตรวจเช็คและซ่อมอุปกรณ์เครื่องใช้ไฟฟ้าฟรี รวมทั้งบริการอาหารและเครื่องดื่มตลอดการจัดงาน #กระทรวงอุตสาหกรรม #ช่วยเหลือผู้ประสบอุทกภัย #ทําทันที
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง 'การเป็นคนไทยที่ดีตามรอยพระยุคลบาท'  แก่เยาวชนของศูนย์ฝึกและอบรมเด็กและเยาวชนหญิงบ้านปรานี จ.นครปฐม
วันอังคารที่ 26 มิถุนายน 2561
ม.ล.ปนัดดาฯ บรรยายพิเศษ เรื่อง 'การเป็นคนไทยที่ดีตามรอยพระยุคลบาท'  แก่เยาวชนของศูนย์ฝึกและอบรมเด็กและเยาวชนหญิงบ้านปรานี จ.นครปฐม
ม.ล.ปนัดดาฯ บรรยายพิเศษ เรื่อง 'การเป็นคนไทยที่ดีตามรอยพระยุคลบาท' แก่เยาวชนของศูนย์ฝึกและอบรมเด็กและเยาวชนหญิงบ้านปรานี จ.นครปฐม
เมื่อวันจันทร์ที่ ๒๕ มิถุนายน ๒๕๖๑ เวลา ๑๓.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและพบปะกับผู้บริหาร ข้าราชการ พนักงานราชการ ครูอาจารย์
นักสังคมสงเคราะห์ ฝ่ายปกครอง บุคลากรในสังกัด รวมทั้งปฏิบัติหน้าที่ครูพิเศษ
บรรยาย เรื่อง 'การเป็นคนไทยที่ดีตามรอยพระยุคลบาท' แก่เยาวชน
ของศูนย์ฝึกและอบรมเด็กและเยาวชนหญิงบ้านปรานี
ณ ศูนย์ฝึกและอบรมเด็กและเยาวชนหญิงบ้านปรานี อ.สามพราน จ.นครปฐม
ม.ล.ปนัดดาฯ บรรยายตอนหนึ่งว่า : "มาที่นี่วันนี้ แลเห็นความยิ้มแย้มแจ่มใสของผู้บริหาร ครูอาจารย์
และลูกหลานเยาวชน ก็ย่อมทําให้เกิดกําลังใจกับทุกๆ คน เพราะกําลังใจเกิดขึ้นได้มีที่มา
จากคนใกล้ตัวเราทั้งสิ้น คนที่เรารักและเคารพนับถือ พูดกับลูกๆ หลานๆ มาก่อนหน้าวันนี้ว่า
เราต้องมีแบบอย่างที่ได้มาจากบุคคลที่เราเห็นว่าเป็นคนดีมีศีลธรรม มีความซื่อตรง ไกลไปกว่านั้น
คือ บุคคลผู้มีความรักบ้านรักเมือง ไม่ใช่คนที่จะมานําเราไปสู่การกระทําที่ไม่ถูกต้อง
ขัดต่อหลักศีลธรรมจรรยา หรือผิดกฎหมาย ดั่งพระราชดํารัสคําสอน 'จะแน่วแน่แก้ไขในสิ่งผิด'
ลูกหลานต้องจดจําให้แม่นยําในพระราชกระแสรับสั่งนี้ คือ ให้ลูกหลานไทยเพียรรักษาความสุภาพเรียบร้อย ความซื่อตรง และความเพียร เป็นสิ่งคู่กาย การกระทําสิ่งหนึ่งสิ่งใดที่อาจเกิดขึ้นได้ต่างๆ
ต้องถือเป็นบทเรียนสําคัญที่จะไม่กระทําผิดซ้ํา
หากปลอบใจตนเองว่าไม่เป็นไรๆ เหมือนกับว่าความบกพร่องผิดพลาดไม่ใช่อุทาหรณ์สอนใจบุคคล
เราก็จะไม่มีความเข็ดขยาด และกระทําผิดซ้ําซากอยู่ร่ําไป จนกลายเป็นอุปนิสัยใจคออันไม่พึงประสงค์
ของสังคมและประเทศชาติ ทุกอย่างเริ่มต้นที่ใจเราทั้งสิ้น ทําดีทําถูกต้อง หรือทําไม่ดีทําไม่ถูกต้อง
ย่อมมีที่มาจากการเรียนรู้ว่าผิดหรือถูก และการกระทําของตัวเราเองทั้งสิ้น การสบถสาบานย่อมไม่ช่วย
แต่จะกลายเป็นภาพลักษณ์ของการใช้คําพูดคําจาอันฟุ่มเฟือย ขาดความเชื่อถือศรัทธา
บุพการี ครูอาจารย์ และพระมหากรุณาธิคุณปกเกล้าฯ ปวงชนชาวไทย เป็นสิ่งที่เราต้องจารึกจดจํา
นําสู่การดําเนินชีวิตของการเป็นคนไทยที่ดี และช่วยกันดูแลรักษาชาติบ้านเมือง ให้มีความร่มเย็นเป็นสุข
เราคนไทยทุกคนมีความรู้รักสามัคคี" ม.ล.ปนัดดา กล่าว
รัฐบาลไทย-ข่าวทำเนียบรัฐบาล-มาตรการภาษีเพื่อสนับสนุนการมีบุตร
วันพุธที่ 17 มกราคม 2561
มาตรการภาษีเพื่อสนับสนุนการมีบุตร
ร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. ....  และร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อสนับสนุนการมีบุตร)
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง เปิดเผยว่า เมื่อวันที่ 16 มกราคม 2561 คณะรัฐมนตรีได้มีมติเห็นชอบร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... และร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อสนับสนุนการมีบุตร) ตามที่กระทรวงการคลังเสนอ ทั้งนี้ การเสนอร่างกฎหมายที่เกี่ยวข้องกับมาตรการภาษีเพื่อสนับสนุนการมีบุตรดังกล่าวเป็นการดําเนินการตามมติคณะรัฐมนตรีเมื่อวันที่ 23 พฤษภาคม 2560 ที่เห็นชอบในหลักการให้กระทรวงการคลังดําเนินมาตรการภาษีเพื่อสนับสนุนการมีบุตร ซึ่งเป็นส่วนหนึ่งของมาตรการรองรับสังคมผู้สูงอายุแบบบูรณาการ ตามที่กระทรวงการคลังเสนอ สําหรับรายละเอียดของร่างกฎหมายที่เกี่ยวข้องกับมาตรการภาษี เพื่อสนับสนุนการมีบุตรสรุปได้ ดังนี้
1. ร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... กําหนดให้ปรับเพิ่มค่าลดหย่อนบุตรชอบด้วยกฎหมายตั้งแต่คนที่ 2 เป็นต้นไปของผู้มีเงินได้ หรือของสามีหรือภริยาของผู้มีเงินได้ ซึ่งเกิดตั้งแต่ปี 2561 เป็นต้นไป ทั้งนี้ ไม่ว่าบุตรคนก่อนหน้าจะมีชีวิตอยู่หรือไม่ ให้หักค่าลดหย่อนได้เพิ่มอีก 30,000 บาทต่อคนต่อปีภาษี และให้ใช้บังคับสําหรับเงินได้พึงประเมินประจําปีภาษี 2561 ที่จะต้องยื่นรายการในปี 2562 เป็นต้นไป
2. ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากรว่าด้วยการยกเว้นรัษฎากร กําหนดให้ผู้มีเงินได้หรือคู่สมรสสามารถนําค่าฝากครรภ์หรือค่าคลอดบุตรไปหักเป็นค่าลดหย่อนในการคํานวณภาษีเงินได้บุคคลธรรมดาตามจํานวนที่จ่ายจริงสําหรับการตั้งครรภ์แต่ละคราว แต่ไม่เกิน 60,000 บาท หากการจ่ายค่าฝากครรภ์และค่าคลอดบุตรเกิน 1 ปีภาษีสําหรับการตั้งครรภ์แต่ละคราว ให้หักลดหย่อนตามจํานวนที่จ่ายจริงในแต่ละปีภาษี แต่เมื่อรวมกันแล้วต้องไม่เกิน 60,000 บาท ทั้งนี้ สําหรับค่าฝากครรภ์และค่าคลอดบุตรที่จ่ายไปตั้งแต่วันที่ 1 มกราคม 2561 เป็นต้นไป ให้เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
อย่างไรก็ดี สิทธิในการหักลดหย่อนสําหรับค่าฝากครรภ์และค่าคลอดบุตรข้างต้นให้เฉพาะผู้ที่ไม่ได้มีการเบิกค่าใช้จ่ายในการฝากครรภ์และคลอดบุตรจากแหล่งอื่น ๆ เช่น สิทธิประกันสังคม สิทธิข้าราชการ เป็นต้น ซึ่งหลักเกณฑ์และเงื่อนไขดังกล่าวจะเป็นไปตามที่อธิบดีกรมสรรพากรประกาศกําหนดต่อไป
ทั้งนี้ มาตรการภาษีเพื่อสนับสนุนการมีบุตรดังกล่าวจะเป็นมาตรการในการจูงใจให้ประชาชนซึ่งเป็นผู้มีเงินได้มีบุตรเพิ่มมากขึ้น รวมทั้งจะเป็นการสนับสนุนให้บุตรได้รับการเลี้ยงดูให้เติบโตอย่างมีคุณภาพ เพื่อเป็นการเตรียมความพร้อมรองรับการเปลี่ยนแปลงโครงสร้างประชากรของประเทศ และส่งผลให้ในระยะยาวมีสัดส่วนประชากรวัยแรงงานเพิ่มขึ้นเพื่อเป็นกําลังในการขับเคลื่อนเศรษฐกิจของประเทศต่อไป
โดยหลังจากนี้ จะเป็นขั้นตอนการตรวจพิจารณาร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... ของสํานักงานคณะกรรมการกฤษฎีกา ซึ่งเมื่อแล้วเสร็จ จะเข้าสู่กระบวนการพิจารณาของสภานิติบัญญัติแห่งชาติ และนําขึ้นทูลเกล้าฯ ถวายเพื่อลงพระปรมาภิไธย ก่อนจะลงประกาศในราชกิจจานุเบกษาต่อไป
สํานักนโยบายการออมและการลงทุน สํานักงานเศรษฐกิจการคลัง
โทร 0 2273 9020 ต่อ 3656
โทรสาร 0 2273 9987
รัฐบาลไทย-ข่าวทำเนียบรัฐบาล-ก.อุตสาหกรรม หารือร่วมเอกชน หามาตรการช่วยเหลือ SME
วันจันทร์ที่ 29 มกราคม 2561
ก.อุตสาหกรรม หารือร่วมเอกชน หามาตรการช่วยเหลือ SME
ก.อุตสาหกรรม หารือร่วมเอกชน หามาตรการช่วยเหลือ SME
วันนี้ (29 ม.ค.61) นายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม พร้อมด้วยนายกลิน สารสินธุ์ ประธานสภาหอการค้าแห่งประเทศไทย นายศักดิ์ชัย อุ่นจิตติกุล ประธานสายงานสถาบันวิสาหกิจขนาดกลางและขนาดย่อมอุตสาหกรรมการผลิต สภาอุตสาหกรรมแห่งประเทศไทย สมาพันธ์เอสเอ็มอีไทย และคณะทํางานสานพลังประชารัฐD2 ร่วมหารือระหว่างกัน เพื่อวางมาตรการช่วยเหลือSME ที่จะได้รับผลกระทบจากการปรับอัตราค่าแรงขั้นต่ํา โดยจะทํางานเชื่อมโยงให้เป็นเนื้อเดียวกันให้มากเสริมองค์ความรู้พร้อมเสริมแกร่ง SME อย่างต่อเนื่อง ณ ห้องประชุมกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐบาลเชิญชวนพุทธศาสนิกชนร่วมกิจกรรมสวดมนต์ข้ามปี ต้อนรับปีใหม่
วันอังคารที่ 19 ธันวาคม 2560
รัฐบาลเชิญชวนพุทธศาสนิกชนร่วมกิจกรรมสวดมนต์ข้ามปี ต้อนรับปีใหม่
รัฐบาลเชิญชวนพุทธศาสนิกชนร่วมกิจกรรมสวดมนต์ข้ามปี ถวายเป็นพระราชกุศล เสริมสิริมงคลทั่วไปส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561  และลด  ละ เลิกอบายมุข  สิ่งเสพติด
วันนี้ (19 ธ.ค. 60 ) เวลา 15.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกอธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้เปิดเผยว่า คณะรัฐมนตรีมีมติรับทราบการจัดกิจกรรมสวดมนต์ข้ามปี ถวายเป็นพระราชกุศล เสริมสิริมงคลทั่วไปส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561 ตามที่กระทรวงวัฒนธรรม (วธ.) เสนอ
สําหรับการจัดกิจกรรมสวดมนต์ข้ามปี ถวายเป็นพระราชกุศล เสริมสิริมงคลทั่วไปส่งท้ายปีเก่าวิถีไทย ต้อนรับปีใหม่วิถีธรรม พุทธศักราช 2561ที่ประชุมมหาเถรสมาคม ครั้งที่ 26/2562 เมื่อวันที่ 10 พฤศจิกายน 2560 ได้มีมติเห็นชอบโครงการสวดมนต์เพื่อเป็นสิริมงคลเนื่องในโอกาสรับปีใหม่ 2561 โดยขอให้ทุกวัดในราชอาณาจักรและวัดไทยในต่างประเทศจัดให้มีการสมาทานศีลฟังพระธรรมเทศนา สวดมนต์และเจริญจิตตภาวนาข้ามปีในวันที่ 31 ธันวาคม 2560 และให้มีพิธีทําบุญตักบาตรเพื่อถวายเป็นพระราชกุศล
แด่สมเด็จพระบูรพมหากษัตริยาธิราชพระบรมวงศานุวงศ์ทุกพระองค์และสวดมนต์ให้ประเทศไทยในวันที่ 1 มกราคม 2561 รวมทั้งขอให้วัดทุกวัดประชาสัมพันธ์เชิญชวนพุทธศาสนิกชนพร้อมครอบครัว ลด ละ เลิกอบายมุขสิ่งเสพติดและร่วมกันทํากิจกรรมที่เป็นมงคลดังกล่าวที่วัดแทนการละเล่นหรือกิจกรรมที่รื่นเริงอย่างอื่น
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. ยืนยันการออกรางวัลสลากออมทรัพย์ เป็นวันที่ 2 พฤษภาคม 2563 ตามที่เคยประกาศไปแล้ว
วันพุธที่ 15 เมษายน 2563
ธ.ก.ส. ยืนยันการออกรางวัลสลากออมทรัพย์ เป็นวันที่ 2 พฤษภาคม 2563 ตามที่เคยประกาศไปแล้ว
ธ.ก.ส. ยืนยันการออกรางวัลสลากออมทรัพย์ ธ.ก.ส. ทุกชุด ที่เลื่อนจากวันที่ 16 เมษายน 2563 มาเป็นการออกรางวัลในวันที่ 2 พฤษภาคม 2563 จะยังคงเป็นไปตามที่เคยประกาศเช่นเดิม
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้เลื่อนการออกรางวัลสลากฯ จากวันที่ 16 เมษายน 2563 เป็นวันที่ 2 พฤษภาคม 2563 นั้น ธ.ก.ส. ขอยืนยันการออกรางวัลสลากออมทรัพย์ของ ธ.ก.ส. ทุกชุด ยังคงเป็นวันที่ 2 พฤษภาคม 2563 เช่นเดิม ทั้งนี้ เพื่อช่วยให้ลูกค้าที่ซื้อสลากออมทรัพย์ ธ.ก.ส. มีโอกาสได้ใช้เงินรางวัลที่ได้รับจากการ ออกสลากในครั้งนี้ ส่วนในงวดต่อไปจะออกรางวัลในวันที่ 16 ของทุกเดือน ยกเว้นวันที่ 17 มกราคม ของทุกปี โดยผู้ฝากสลากออมทรัพย์มีสิทธิ์ตรวจรางวัลสลากออมทรัพย์ ธ.ก.ส. ได้เหมือนเดิม สําหรับผู้ถูกรางวัลสลากออมทรัพย์ที่ออกในวันที่ 2 พฤษภาคม 2563 ธนาคารคํานวณดอกเบี้ยย้อนหลังให้ตั้งแต่วันที่ 17 เมษายน - 2 พฤษภาคม 2563
รัฐบาลไทย-ข่าวทำเนียบรัฐบาล-รมว.มท. สั่งการทุกพื้นที่พร้อมดูแลประชาชนและนักท่องเที่ยววันลอยกระทง พร้อมขอร่วมรักษาจารีตประเพณีอันดีงาม ลดใช้ขยะพลาสติก
วันพุธที่ 6 พฤศจิกายน 2562
รมว.มท. สั่งการทุกพื้นที่พร้อมดูแลประชาชนและนักท่องเที่ยววันลอยกระทง พร้อมขอร่วมรักษาจารีตประเพณีอันดีงาม ลดใช้ขยะพลาสติก
รมว.มท. สั่งการทุกพื้นที่พร้อมดูแลประชาชนและนักท่องเที่ยววันลอยกระทง พร้อมขอร่วมรักษาจารีตประเพณีอันดีงาม ลดใช้ขยะพลาสติก
​วันนี้ (6 พ.ย. 62) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า เนื่องจากในขณะนี้ใกล้เข้าสู่ช่วงเทศกาลลอยกระทงในวันที่ 11 พฤศจิกายน โดยหลายพื้นที่ทั้งในกรุงเทพมหานครและจังหวัดต่าง ๆ จะมีการจัดสถานที่บริเวณริมน้ํา โป๊ะ ท่าเทียบเรือโดยสาร เพื่อให้ประชาชนได้ลอยกระทงตามประเพณี ตามช่วงเวลาที่แตกต่างกันในแต่ละพื้นที่ ซึ่งจะมีประชาชนนิยมเดินทางไปร่วมงานวันลอยกระทงกันเป็นจํานวนมาก และมักจะเกิดอุบัติเหตุจากการจราจรทางบกและทางน้ํา ตลอดจนเหตุอัคคีภัยบ่อยครั้ง นํามาซึ่งความสูญเสียชีวิตและความเสียหายของทรัพย์สินประชาชนเป็นอย่างมาก
พลเอก อนุพงษ์ เผ่าจินดา กล่าวว่า ได้สั่งการให้นายฉัตรชัย พรหมเลิศ ปลัดกระทรวงมหาดไทย เน้นย้ําไปยังจังหวัดทุกจังหวัดเตรียมความพร้อมป้องกันอันตรายจากอุบัติภัยอันเกิดจาก พลุ ประทัด ดอกไม้เพลิง รวมถึงอุบัติเหตุจากการจราจรทั้งทางบก และทางน้ํา ที่อาจเกิดขึ้นในช่วงเวลาดังกล่าว ดังนี้ 1) เข้มงวด กวดขัน การผลิตและจําหน่ายดอกไม้เพลิง ที่อาจเป็นอันตรายต่อชีวิตและทรัพย์สินของประชาชน 2) ตรวจตราอาคารสถานที่ โป๊ะ ท่าเทียบเรือโดยสาร ให้มีความมั่นคงแข็งแรง3) ประสานหน่วยงานภาครัฐและภาคเอกชนที่จะจัดงานวันลอยกระทง เตรียมการป้องกันและระมัดระวังเพื่อมิให้เกิดอุบัติภัย และต้องจัดให้มีอุปกรณ์ช่วยชีวิตทางน้ํา รวมถึงควบคุมเครื่องดื่มแอลกอฮอล์โดยเคร่งครัด 4) เตรียมความพร้อมด้านบุคลากรและอุปกรณ์ให้พร้อมช่วยเหลือผู้ประสบภัยหากเกิดอุบัติเหตุได้อย่างรวดเร็วและทันท่วงที 5) เข้มงวด กวดขัน ความปลอดภัยการใช้รถใช้ถนนให้ผู้ขับขี่ปฏิบัติตามกฎหมายจราจรอย่างเคร่งครัด 6) จัดชุดเจ้าหน้าที่สมาชิกกองอาสารักษาดินแดน (อส.) และอาสาสมัครป้องกันภัยฝ่ายพลเรือน (อปพร.) บูรณาการประสานการปฏิบัติร่วมกับเจ้าหน้าที่ตํารวจ หน่วยทหาร และกรมเจ้าท่า เพื่อเฝ้าระวังสถานที่ที่เสี่ยงต่อการเกิดอัคคีภัย และอุบัติภัยอื่น ๆ โดยเฉพาะอุบัติภัยทางน้ํา จัดระเบียบ อํานวยความสะดวกด้านการจราจร และการรักษาความสงบเรียบร้อย พร้อมจัดหน่วยเคลื่อนที่เร็ว อุปกรณ์ดับเพลิง อุปกรณ์กู้ภัยและไฟฟ้าส่องสว่าง หน่วยบริการการแพทย์ฉุกเฉิน (EMS) เตรียมความพร้อมปฏิบัติงานได้ทันทีบริเวณสถานที่จัดงาน
พลเอก อนุพงษ์ เผ่าจินดา กล่าวเพิ่มเติมว่า ขอให้ทุกจังหวัดประชาสัมพันธ์รณรงค์ให้ประชาชนและทุกภาคส่วนที่เกี่ยวข้อง ร่วมรักษาจารีตประเพณีและวัฒนธรรมอันดีงามแห่งท้องถิ่น ลอยกระทงด้วยวัสดุจากธรรมชาติที่ย่อยสลายได้ง่าย และขอเชิญชวนประชาชนจิตอาสาร่วมทําความสะอาดโดยการกําจัดขยะมูลฝอย สิ่งปฏิกูลที่เกิดขึ้นตามสถานที่จัดงาน และแหล่งน้ําสาธารณะ เพื่อช่วยกันดูแลรักษาระบบนิเวศน์ของลําน้ํา คู คลอง ให้มีความสะอาดอย่างยั่งยืนต่อไป.
กองสารนิเทศ สป.มท.
ครั้งที่ 187/2562
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมและมอบนโยบายให้กับสถาบันนิติวิทยาศาสตร์
วันพฤหัสบดีที่ 18 มกราคม 2561
รัฐมนตรีว่าการกระทรวงยุติธรรม ตรวจเยี่ยมและมอบนโยบายให้กับสถาบันนิติวิทยาศาสตร์
พลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ พร้อมทั้งมอบนโยบายการทํางาน โดยมี นายสมณ์ พรหมรส ผู้อํานวยการสถาบันนิติวิทยาศาสตร์ พร้อมด้วยคณะผู้บริหาร ข้าราชก
ในวันพฤหัสบดีที่ ๑๘ มกราคม ๒๕๖๑ เวลา ๑๐.๓๐ น. ณ ห้องประชุม ๑ สถาบันนิติวิทยาศาสตร์ อาคารรัฐประศาสนภักดี ศูนย์ราชการเฉลิมพระเกียรติฯพลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรมนําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ พร้อมทั้งมอบนโยบายการทํางาน โดยมีนายสมณ์ พรหมรส ผู้อํานวยการสถาบันนิติวิทยาศาสตร์พร้อมด้วยคณะผู้บริหาร ข้าราชการและเจ้าหน้าที่ให้การต้อนรับและรับฟังนโยบายการทํางาน
โอกาสนี้ รัฐมนตรีว่าการกระทรวงยุติธรรม ได้เน้นย้ําการดําเนินงานในเรื่องการประสานร่วมมือกับหน่วยงานอื่นๆ เพื่อขยายความช่วยเหลือและเพิ่มประสิทธิภาพในการทํางานในภาพรวม อีกทั้งพิจารณาศึกษาความเป็นไปได้ในการขยายหน่วยให้บริการด้านนิติวิทยาศาสตร์ในส่วนภูมิภาค เพื่ออํานวยความยุติธรรมแก่ประชาชนในพื้นที่ต่างๆ ให้สามารถเข้าถึงบริการได้อย่างสะดวกและรวดเร็ว รวมทั้งการพัฒนาศักยภาพของบุคลากรและอุปกรณ์เครื่องมือให้มีความทันสมัยและมีประสิทธิภาพอยู่เสมอ
จากนั้น รัฐมนตรีว่าการกระทรวงยุติธรรมและคณะผู้บริหารกระทรวงยุติธรรม ได้ตรวจเยี่ยมการปฏิบัติงานของเจ้าหน้าที่ ณ กลุ่มบริหารจัดการวัตถุพยาน ห้องปฏิบัติการพิสูจน์บุคคลสูญหาย ห้องตรวจนิติเวชคลินิกและกองปฏิบัติการทางนิติวิทยาศาสตร์ เพื่อติดตามการทํางานและให้กําลังใจเจ้าหน้าที่